**ҚАЗАҚСТАН РЕСПУБЛИКАСЫНЫҢ БІЛІМ ЖӘНЕ ҒЫЛЫМ МИНИСТРЛІГІ**

**ҒЫЛЫМИ-ЗЕРТТЕУ ЖҰМЫСЫНЫҢ ТАҚЫРЫБЫ:**

**Балалар әдебиетінің бәйтерегі**

**(Бердібек Соқпақбаев шығармашылығы хақында)**

**АҚТАУ 2021**

**МазмҰны**

КІРІСПЕ........................................................................................................................3

1 **БАЛАЛАР ӘДЕБИЕТІ – РУХАНИ ҚАЗЫНА**..............................................5

* 1. Бердібек Соқпақбаев және балалар әдебиеті ....................................................5
	2. Жазушының әңгімелеріндегі авторлық ұстаным және көркемдік шешім....................................................................................................................19
1. **ШЕБЕРЛІК ЖӘНЕ СУРЕТКЕРЛІК ҚОЛТАҢБА**....................................31
	1. «Балалық шаққа саяхат», «Менің атым – Қожа» повестеріндегі бала-кейіпкер әлемі.......................................................................................................31

2.2 «Өлгендер қайтып келмейді» романы: үлкен проза жолындағы көркемдік талғам өрісі.................................................................................................................48

ҚОРЫТЫНДЫ...........................................................................................................34

ПАЙДАЛАНҒАН ӘДЕБИЕТТЕР............................................................................35

**КІРІСПЕ**

 **Зерттеудің өзектілігі** балалар әдебиеті сонау халық фольклоры үлгілерінен бастау алғаны тарихтан аян. Олардың жазба үлгілерін XIX ғасырда ағартушы қазақ ұлтының алғашқы педагогы балалар әдебиетінің атасы негізін салушы Ыбырай Алтынсарин жасаған болатын. Ол оқырман қауымға балаларға тәлім-тәрбие беретін еңбекке баулитын туындыларымен таныс, оның шығармаларындағы басты қағида болашақ ұрпақты оқуға білім шақыру еді. Ы. Алтынсарин балалардың тіліне жеңіл қысқа да қызықты шығармаларды жинақтап 1879 жылы ұлт тілінде алғаш рет «Киргизская хрестоматия» атты оқулық шығарды, ұлы педагогтың әңгімелері негізінде хат таныған баланың қай-қайсысына да түсінікті болды.

 Қаламгерлеріміздің балаларға арналған туындылары баспасөз беттерінде жарық көрді, сондай қарымды қаламгер балалардың сүйікті жазушысы Бердібек Соқпақбаевтың шығармашылық ізденіс жазушылық шеберлігі, суреткерлік қолтаңбасы зеттеу жұмысында кеңінен сөз болады.

Бердібек Соқпақбаевтың шығармашылық мұрасы ұлттық әдебиеттану ғылымында арнайы айтылғанымен шығармашылық психологияны ашар көркемдік пен әлеуметтік-философиялық, рухани құндылық мәнінде арнайы зерделену керек-ті. Жазушының қазақ көркем сөз өнеріндегі әсіресе, ұлттық балалар әдебиетіндегі өзіндік айқын суреткерлік тұғыры орнықты орны қоғамдағы келеңсіз жайттарға өзіндік көзқарасы пікір-тұжырымы ғылыми негізде айқындала түсудің қажеттілігі туындап отыр, соның ішінде бала тәрбиесі – ұлт болашағы, қаламгердің балаларға арналған шығармаларындағы авторлық ұстанымды. Ұлт әдебиетінде балалар тақырыбына қалам тартқан тұстас қаламгерлерден бала-кейіпкер табиғатын бере білуде өзіндік суреткерлік алымын амал-тәсілдерді қолдануда көркемдік ізденістеріне баға беру шығармаларының ұрпақ тәрбиесіндегі маңызын қоғам өміріндегі алар орнын айқындау тақырыптың өзектілігі болып табылады деген болатынбыз.

**Зерттеудің мақсаты мен міндеттері** қаламгер Бердібек Соқпақбаевтың әдеби мұрасын барынша қамти отырып оның балаларға қоғам өміріндегі айтылуға тиісті кейбір жайттарға арналған шығармашылығына әдебиеттану ғылымының теориялық ұстанымын негізге ала отырып, жазушының суреткерлік әлемі шеберлік алымы жайлы нақты талдаулар жасадық.Оның болашақ ұрпақ тәрбиесіндегі жазушылық қолтаңбасын даралап айқындау мақсатында төмендегідей міндеттерді шешу көзделеді:

* Бердібек Соқпақбаевтың жазу шеберлігін ұштау жолындағы ізденіс нәтижелерін айқындау, саралау;
* Балаларға, жастарға арнап жазған туындыларындағы негізгі авторлық ұстанымды бағамдау, баға беру;
* жазушының сюжет құру композиция жасау көркемдік амал-тәсілдерді бала-кейіпкер табиғатын ашуда, қоғамға кейіпкерлерінің көзқарасын таныту, қаһарман табиғатын бітім-болмысын ашуда диалог, монолог, ой ағысы, полилог, авторлық баяндау, т.б. үлгілерін қолданудағы көркемдік ізденістерін зерделеу;
* қаламгер туындыларындағы тілдік қолданыс кейіпкер тіліндегі ерекшелік жайын талдау, саралау;
* оның көркем туындыларындағы бала кейіпкер образын даралаудағы мінездеуді таныту;
* Сонымен қатар кейіптеу характер жасау ерекшеліктерін тану болатын.

 Зерттеу әдістері: Зерттеу жұмысының алға қойған мақсатын жүзеге асыру барысында сипаттау, салыстыру, кешенді-типологиялық, талдау, жинақтау әдістері басшылыққа алынды.

1. **БАЛАЛАР ӘДЕБИЕТІ – РУХАНИ ҚАЗЫНА**
	1. **Бердібек Соқпақбаев және балалар әдебиеті**

 Қазақ балалар әдебиетінің ең жоғары деңгейде дамыған кезі 1970-80 жылдардың арасы, бұл жылдарда балалар мен жасөспірімдерге арналған шығармаларды жариялайтын «Жалын» баспасы ашылып, баспаның жанынан республикалық жабық әдеби конкурс өткізіліп, аталған әдебиеттің одан әрі ұлғаюына айрықша әсер еткенін білеміз.

Балалар әдебиеті ұрпақ болашағы һәм ертеңі десе ХХ ғасырдың 1960-70 жылдарынан бастап ұлттық балалар әдебиетінің жанр, тақырып аясы кеңіп, көркемдік және мазмұндық тұрғыдан байыды. Әсіресе, мерзімді басылымдар «Қазақстан пионері» газеті, «Пионер», Б.Соқпақбаевтың өзі қызмет атқарған «Балдырған» журналының шығуы балаларға арналған туындылардың көптеп жарық көруіне игі әсерін тигізді. Сол балалар әдебиетінің тамаша өкілі Б.Соқпақбаевты «Менің атым Қожасымен-ақ» оқырман қауым жақсы қабылдады. Оның алғашқы кітабы 1950 жылы «Пионер» журналында «Бұлақ» атты өлеңдер жинағымен жарық көрді.

Ұлттық әдебиетте өзіндік орны айтары бар көркем туындысында бала табиғатын соншама дәлдікпен шынайы көрсете білген Б.Соқпақбаев артына өлмес мұра қалдырды. Балалар ақыны Мұзафар Әлімбаев: «Қаламгердің қай туындысын алсақ да өзі өмір сүрген қоғамның кесір-кесапатын астарлап айтса, кей тұстарын әжуамен жеткізеді. Баланың сөзі ғой дегізіп отырады. Қандай ғажап шеберлік десеңші, әдебиетке өлеңмен келген оның ақындығы да керемет еді, кейде төңірегіндегі іс пен сөздің үйлеспей жататынын көргенде бір шумақ өлеңмен түйреп түседі. болмаса шындықты «қарын тоқ киім бүтін уайым көп қалқайып әзер жүрмін құлайын деп» деген сияқты өлең жолдарымен берген кездерін де көруге болады. Ойласам жер тағдырын, ұлт тағдырын, Еріксіз кемсеңдеймін жылағым кеп деп айта салатын [1, 71], – деп сыр шерттеді бір сұхбатында.

 Жазушының қиын кезең, сонау 40-шы жылдардағы жастар өмірінен алынған «Өлгендер қайтып келмейді» романы жарық көрген-ді. Бұл романды оқыған оқырмандар өмір құбылыстарына терең бойлап, басты кейіпкердің өзімен сұхбаттасқандай болады. Кейін шығарма орыс тіліне аударылды. Бұл кітап туралы сол кезеңде қоғамда түрлі пікір де айтылды-ды, әрине, сол кезеңнің сүреңсіз тұстары жазылған кей тұстарында ашық айту, қоғамды айыптаулар да кездесті. Айтары бар, турашыл суреткер көркемдік әлемінің азаптарын бастан өткерген қиын кездерді жүрегімен сезінген тұстарда ғана бір белестен екінші белеске сәтті көтеріле алады деген қағидаға сүйенетініміз айқын.

Б. Соқпақбаевтың шығармалары көбіне авторлық ремаркасыз бірінші жақпен баяндалады. Онда көбіне кейіпкердің табиғатын, бітім-болмысын дөп басып беріп отырады. Енді бірде М.Әлімбаев: «Бердібектің «мені мен менінің» маған қан-сөлі тамып тұрған өмір сияқты көрінеді, дәл солай да. Ол не нәрсені жазуды оны қалай жазуды нені айту керектігін, нені айтпау керек екенін еркін меңгерген, айта алатын суреткер» [1, 74], – дейді.

 Оның тамаша тақырыптарға арналған кітаптарын оқығанда өзің бейне бір бала кейпіне енесің, сонымен қатар бала мен бала болатының да жасырын емес. Кейде бала кейіпкерлермен іштей тілдесесің, сырыңды айтасың. Өзімен өзі сөйлесіп, сыр ақтарып, өзіне есеп беріп отырған Қожа боласың, кейде ақкөңіл, ешкімнің көңілін қалдырғысы келмейтін, айналасына қуақы қулығымен жағатын Сұлтан боласың. Кей кездерде өзіңді Жантас пен Жанарларға ұқсатасың, Жанарға ұқсағысы келетін жасөспірім қыздарды да оқырман қауымның ішінен кездестіресің. Ал енді бірде бала періште кейпіне енетінің өтірік емес, оларды өзің түсінгендей боласың, олармен сыр шертісесің. Жазушының қай шығармасын болса да қызығып оқисың таңырқайсың, таңдай қағасың. Қаламгер үшін бұдан асқан бақыт болуы мүмкін емес-ті, әрине, қаламгердің мұрат-мақсаты да осы.

 Өзімен тұрғылас қара сөздің жілігін шағып, майын ішкен жазушы С.Мұратбеков қаламгер жайында: «Бердібек өз көзімен көрген, көкірегіне түйген, зердесіне тоқыған нәрсені қағаз бетіне түсіреді. Белгілі бір уақытқа дейін шығармасының кейіпкерлерімен бірге жүріп, олармен пікірлеседі. Іштей диалог та құруы мүмкін. Оның шығармаларының астарында шындық, таза көңіл, риясыз махаббат жатады. Қағаздың бетін бей-берекетсіз құр бекерге шимайламайды, нақты жазады, тауып жазады. Жалған сөйлеуге, өтірікке жаны қас Бердібекке ғана тән нәрсе болды. Нақтылы жазу ұтымды жазу тақырыпты аша жазу, нені жазып отырғанын өзі де оқырманы да білу Бердібектің үлгісі деп тартынбай-ақ айтуға әбден болады. Кез-келген нәрсені шатып-бұтып жоқтан жонбаған қаламгер-тін оның айғағы жазушының шығармаларының басты кейіпкері өзі болып табылады өзінің өмірі өрнектеледі, сонымен айшықталады,

[2, 13], – деп ой түйеді.

 Қаламгердің анық өсіп шеберліктің белгілі бір шыңына шыққанын көрсеткен көркем шығармасы «Менің атым Қожа» повесі-тін. Шығарма балаларға арналғанымен үлкендердің де тамашалап оқитын туындысына, сүйіп көретін кино фильміне айналғалы қашан... Ондағы ауыл өмірі, кезең суреті, заман талабы, еңбек адамдары, соғыстан кейінгі заман тынысы, мектеп жасындағы балалардың таным-түсінігі, үлкендерге құрмет, қарым-қатынас, барлығы да шынайы.

Қожа бейнесі ұлттық балалар әдебиетіне қосылған үлкен де қомақты олжа болды десек артық айтқандық емес. Шығарма турасында кезінде тамаша пікір-пайымдаулар айтылды, жазылды да. Қожа бала болса да оның кейбір қылықтары ой-түйіні өзіне-өзі есеп беруі кейбір іс-әрекеттер тұсында жауапкершілігі өзімен-өзі сөйлесіп (ішкі диалог-микро диалог), өзінен өзі жауап алуы (адам ішіндегі адам- человек в человеке) тағы басқа көркемдік әдіс сәттерінде көрінетін бейнесі тамаша шынайы шыққандығын айтуға тиіспіз.

 Міне бұл турасында Қ.Мырзалиев: «Бәріміз де бала болдық, қазір есейдік ересек тарттық, дегенмен сонау кезіміздегідей пәк таза емеспіз, шынай мінез жоқтың қасы... Ал сол көңіл-күйімізді айна қатесіз бейнелеп барынша нанымды суретті сөзбен бере білген «Менің атым Қожаны» барлығымыз оқып шықтық, көңілге түйдік, көкірекке ұялаттық. Біз соны жазған Бердібек ағамызға сол кезде-ақ балалық көңілдің Мемлекеттік сыйлығын сыйлап қойғанбыз, шын көңілден ізгі тілегімізді де білдірдік. Бұл туынды сөзбен салынған балалық бал дәуреннің, жастық балғын шақтың суреті іспетті емес пе?! – [3, 13], – дейді. Әлі күнге ол шығарма құндылығын жойған жоқ. Қай сәтте де кино лентасын жалықпай көрсең көңіліңе көз алдыңа тамаша бал дәурен, балалық, жастық шақтың, жас өспірім кездің қимас сәттері келері сөзсіз.

 Академик З.Қабдолов өзінің естелігінде суреткер Б.Соқпақбаев жайында: «...Сонау балалық бал дәурен шағымызда біз атақты Марк Твеннің «Финнің басынан кешкендері», Том Сойердің таңғажайып оқиғаларынан, Стивенсонның «Қазыналы арал», Даниэль Дефоның «Робинзон Крузосы», Джонатан Свифтің «Гулливердің саяхаттары», Жюль Верннің бала табиғатынан сыр шертетін романдарын қызыға оқып, таңырқап, таңдай қаға таңқалғанымыз есімізде еді. Осындай тамаша туындыларды оқып, бала қиялымыз шарықтаған еді. Енді міне, Соқпақбаевтың бала табиғатын, болмысын берудегі шебер суреткерлігіне таңдай қағасың, таңырқайсың, сүйсінесің [4, 9], – дейді.

Оның «Балалық шаққа саяхат», «Менің атым Қожа, «Өлгендер қайтып келмейді, «Қайдасың, Гауһар» шығармаларындағы әр бала-кейіпкердің өз табиғаты, өз мінез-бітімі, өз болмысы, өз дүниетанымы, өз мақсат-мұраты бар, әрқайсысы өз алдына тұлға, өз алдына қаһарман.

Соқпақбаевтың қоғамның, сол тұстағы әлеуметтік жағдайға, кейбір келеңсіз тұстарына айтары да көп болған-ды. Келе-келе халық мүддесінен өз мүддесін жоғары қойған рухани байлыққа тіліне мұрнын шүйіріп төменге шекесінен қараған шенеуніктерді сын тезіне алды. Ұлт болып ұйысалық дегенге үндеді. Зиялылар елге ұйытқы болалық деп, жастарға, болашақ ұрпаққа өнеге болуға үгіттеді. Мұның бәрі оның тар шеңберге сыя бермейтін ой-өрісінің биіктігінен еді. Сонымен қатар білімінің молдығынан да. Рухани дүние, жан тазалығы, рухани байлығының ұшан-теңіздігінен еді. Ол көркем шығармасын қалай ойнатып, тамаша сөйлетіп жазса, көсемсөзді де жанып-жанып алған ұстарадай жайнатып, жан бітіріп қағаз бетіне түсірді. Осындай баға жетпес дүниелері қазір жұрт аузында жүргендігі ақиқат.

Еліміздің 70-ші жылдарындағы дәуірін, сол тұстағы әлеуметтік- қоғамдық жағдай, түйткілді сұрақ мемлекеттік саяси мәселелерді көтерді. Ел мен жер тағдырына байланысты кейбір ащы ақиқат шындықты ұлт бойындағы кемшіліктерді айтып сынға алды. Оған «Өлгендер қайтып келмейдіде» кеңінен тоқталады. Адамгершілік кұндылықтардың бағаланбай бара жатқанына күйінген жазушы адамдардың имансыздығына іштей өкпе артады. Өзінің туған, дүние есігін ашқан, ақ адал ана сүтін ақтамауы сонау заманнан келе жатқан ата-бабалар әруағын қадірлемеуі ана тілінен жерінуі дәстүр мен салтты саудалап, ащы су ішімдікке салынуы ұлттық дәстүрді сақтамауы жайында баспасөз беттерінде бірнеше мақалалар жазғанын білеміз.

Қаламгер шығармашылығындағы ерекшелік жайлы кезеңдік әдеби сында оң пікірлер жиі айтылды, өзімен тұстас өзінен кейінгі қаламгерлердің де бала тақырыбына арнаған туындылары осы тақілеттес болды. Олар да ұрпақ бойындағы жақсы қасиеттердің орнығуы болашақ жастардың қолында екендігін айтты.

Әдебиет туралы сын мақалалар жинағында орыс әдебиетінің білгілі, қаламгер Н.А. Добролюбов: «Автордың не айтқысы келгені ғана емес, не нәрсені айта алғандығы біз үшін маңыздырақ болуы шарт. Міне, жазушы шеберлігі дегенім осы» [5, 46], – дейді. Яғни, шеберлік дегеніміздің өзі көркем шығармадағы шындық дүниедегі бар нәрселердің суретін, шынайы бейнесін сөзбен салып бере білу. Міне осындай шынайы бейне болғанда ғана шығарма шырайы келмек.

Қазіргі таңда ұлттық әдебиетімізде ақылгөй аталар мен білімпаз балалар көбейіп кетті дейміз, бұл жерде әңгіме шынайы көркем туынды туралы болғанда да ондағы оқиғалар мен ситуациялардың бұрын басқа шығармада кездескені маңызды емес, қаншалықты көркемдік жүк көтергені тұрғысынан келу керек, тақырыптың өзектілігіне бас ауыртуымыз тиіс, – деп жазады сыншы Әлия Бөпежанова 80-ші жылдары «Қазақ әдебиетінде» жарық көрген «Дүние – бала көзімен» атты мақаласында [6, 7].

Автор қазақ әдебиетінде келер ұрпаққа арнап бала өмірінен жазылған шығармалардың кейінгі уақыттағы ізденіс-бағыттарын қарастыруда Б.Соқпақбаевтың шығармашылығына барынша көңіл бөліп отырады. Қазақ балалар әдебиетінің даму бағыттары мен қалыптасқан кезеңдерін, көркемдік ұстанымдары мен шеберлік мәселесін арнайы қарастырып көрсетеді.

Бұрынғы жас ұрпақ талай буын өкілдері тұрмыс-салт жырлары, өтірік өлең түрінің кейіпкері Тазша бала, қиял-ғажайып ертегісінің кейіпкері Ер Төстікпен қоса әдебиеттегі бала Көркемтай, Бейімбеттің Түйебайы, «Көксеректегі» Мұхтардың Құрмашы, Бегалиннің Сәтжаны, Тәжібаевтың тау көтерген Толағайларын жақсы біліп өсті. Оларды үлгі тұтты. Соның ішінде әлі күнге экраннан түспейтін балалар түгілі жасөспірімдердің, кей тұстарда үлкендердің де еріксіз езуін тартқызатын қызыға қарайтын оқырманын ешқашан жалықтырмаған Соқпақбаевтың тамаша туындысы Қожасы орны тіптен бөлек екенін бәріміз білеміз. Осы орайда профессор Қ.Жүсіп: «Балалар әдебиетінің прозадағы классигі Бердібек болса, поэзиядағы классигі Қадыр Мырзалиев деген тоқтамға келдім. Бұл айтылған ой менің өз пікірім, десек те Соқпақбаевтың Қожа турасындағы кино фильмі дүние жүзін аралап кеткені шындық, оны қалың оқырман да кино сүйер көрермен де нақтылай алады. Қазақтың қара баласы бүкіл әлем балаларының сүйікті кейіпкері Қожасына айналды, ал Қожа кім еді деген сұраққа келетін болсақ, бұл ұлт әдебиеті тудырған тамаша шынайы бейне болатын деп толық айтуға негіз бар. Қожаны мына жарық дүниеге әкеліп осынау кең байтақ әлемді аралатқан Бердібек еді. Жазушыны осы бір ғана шағын шығарма сонау заңғар биікке көтеріп, атағын асқақтатты. Міне шеберлік, ұлттық балалар әдебиетін де ұлт жазушысын да дүние жүзіне мәлім етті. Қазақтың қарапайым баласы да жастық шақты есіне түсірген барлық адам да, әсіресе, қазақтың әрбір баласы балалар әдебиетінде Қожаны «қара көжені» (Жантастың айтуы бойынша) біледі, ол айғақ. Әлемге аты мәшһүр француз композиторы Лильдің бір ғана туындысы Марсельезаны, поляк сазгері Огинскийдің бір ғана шығармасы Полонезді осы төрткүл дүниеге әйгілі еткен осы тамаша сәтті шыққан туындылары емес пе?!

Ал қазақ жазушысы Б.Соқпақбаев Қожамен әлемнің ұлы жазушысына айналды, ересек адамға балалық балдәуреннің қимас сәттерін сағындырды. Оның шығармалары халық қазынасы ұрпақ несібесі екенінде дау жоқ» [7, 7], – деп пікірін білдіреді.

Жазушы міндеті көптің көкейіндегіні табар құнарлы ойды, айтар сөз, уәжді көркем сөз құдіретімен жасандыру бастысы. Қаламгердің қай шығармасы болмасын адам жанының ең бір ұрымтал тұстарын дәл тапқандығына көз жеткіземіз. Ол кейіпкерлерін өмірдегідей шынайы қалпында суреттейді. Сөйтіп оқырман жүрегіне жол таба білу оның басты қағидасы. Бердібек Соқпақбаев жазуда әдебиет әлемінің көркемдік ғарышында өз жұлдызын жағып кеткен талғамды таза үнді суреткер екеніне шынайы тақырыптағы шығармалары куә десек артық айтқандық емес.

**1.2 Жазушының әңгіме, повестеріндегі авторлық ұстаным және көркемдік шешім**

Өзінің азаматтық ұстанымын айқындап, сол қалыпта ұлт әдебиетіне келген Б.Соқпақбаев алғашқы шағын жанрларында бала жанын кемел парасатқа баулудың бастауындағы қажеттілікті көркем бейнелейді. Соның нәтижесінде ол өзінің азаматтық күрескерлік ұстанымын мейлінше айқындап, жазар шығармасының тақырыбын нақты белгілеп алған тұлға.

Қаламгер туған халқын, өскен ортасын айрықша сүйген-ді. Оның белгілі бір кезеңдегі тарихи ахуалына жанын ауыртып өз басын бәйгеге тіккендей белсенділікпен араласқан. Азаматтық ұстанымы айқын қайраткер екеніне жоғарыда шығармалары дәлел бола алады. Ол бастысы әлеуметтік қажеттіліктен туған, қоғамдағы айтар жаңалықты көркемдік-эстетикалық философиялық заңдылықтарға сүйене отырып жазды. Жазушы көркемдікке терең таным мен азаматтық ұстанымын жазудағы ізденіс қажеттілігін даралығын барынша қосқан суреткер еді. Соның дәлелі ретінде өз дәуірінің, өз кезеңінің, өз заманының нақтылы жағдайларынан туындаған шынайы көркем шығармалар дүниеге алып келді. Сондай-ақ, жазушының суреткерлік қолтаңбасы, жазушылық шеберлігі прозада соның ішінде әсіресе шағын әңгімелерінде анық көрініс тапқан. Кейін «Бақыт жолы» атты әңгімелер жинағы жарық көрді. Ол балаларға арнаған қай шығармасында қалың жұтшылыққа кеңінен таныс дүниені әңгімеледі. Майын тамызып жеткізді. Ауыл өмірі, елдегі қарапайым еңбек адамдары – бәрі-бәрін анық көрсете білді. Осы орайда А.Нұрқатов: «Балаларға арнап тартымды да қызғылықты шығармалар жазған Соқпақбаевтың көркем әңгіме тудыруда әбден ысылғандығын анық байқаймыз. Оның әңгімелері нәрлі, құнарлы идеясымен де көркемдік нақышымен де көңіл қуантады. Жазушы шытырман оқиғалар іздеп жатпайды, оған бас ауыртпайды да. Қарапайым оқиғалардан көңіл аударарлық, ой саларлық мазмұн бере білетінін соңғы жазған романынан көруге болады» [8, 77], – дейді.

Қаламгердің рухани мұрасының көркемдік деңгейі, жазушылық шеберлігі ұлттық әдебиетттегі суреткерлік қолтаңбасы турасында Ш.Ахметовтың «Қазақ совет балалар әдебиеті», С.Қирабаевтың «Өрлеу жолында», Р.Нұрғалидың «Сырлы сөз» т.б. еңбектерінде құнды пікір-пайымдаулар айтылады.

Кейіпкер сәби, бала психологиясын жан-жақты пайымдап терең сезіну сол арқылы адам жүрегіндегі, жанындағы жан дүниесін, сырын ашу Соқпақбаев талантының құдіретті күші. Қарымының, қабілетінің ерекше бір көрінісі деуге әбден болады дейміз. Оның 1953 жылы жарық көрген «Он алты жасар чемпион» әңгімесі, кейін 1957 жылы «Чемпионат», одан әрі 1962 жылы «Жекпе жек» болып қайта басылды.

Жазушының аталған шығармалары қазақ әдебиетіне келген тың туынды болды, өйткені ұлттық балалар әдебиетінде «Жекпе жек» сынды спорт тақырыбын сөз еткен шығарма болған емес десек қателеспейміз. Онда спорттың түрі бокс жайында айтылады. Салауатты өмір салты спорттың адам денсаулығына пайдасы турасында әңгімеленеді. Ол ауыл спортының, соның ішінде бокстың қарқынды дамуына үлкен төңкеріс жасаған құрыштай барынша шыныққан саңылақтардың дүркіреп шығуына соны серпіліс әкелгенін сөз етеді. Спорттың биік белесіне көтерілген, шыныққан Мұраттың бейнесі арқылы жазушы арман жолында кез келген қиындықтан қашпай еңбектену, талаптану, ерінбей алға қойған мақсатқа еңбектің нәтижесінде жететіндігі дәлелденетіні айтылады.

Жазушы ештеңемен ісі жоқ ойын баласының күнделікті қызық қуған өзіндік оқшау балалық әлемін сан қырынан алып отырады. Қиюы келе қалғанда табиғат кұбылыстарын қоса қабат өріп отыру тәсілін ұстанғанын байқау қиын емес. Әрине, жазушының ауыл баласы болсын дала, қала баласы болсын балалар өмірінен жазылған басқа шығармаларында да табиғатпен етене келетін тұстары аз емес-ті. Соқпақбаевтың бұл шығармасы өмірдегі үлкен қайшылықты құбылыстардың күрмеуін шешіп, түйінін тұжырымын тереңнен іздеуімен бала психологиясының, тактикасының мектептегі дәріс беретін мұғалімдері арқылы дамытып жетілетіндігін сөз етеді. Орта тәрбиесіне көп көңіл бөлу керектілігін айтады. Шығарма әділдік үшін тартысты ашып көрсетуімен құнды, оған «Компас» әңгімесі дәлел. Қаламгердің тағы бір тамаша туындысы «Әлиман жеңгем» әңгімесі. Шығарма табиғатты суреттеуден әсем пейзаждан басталады Ол Әлиманның жайын таныстыру мақсатында кейіпкерінің ішкі монологінен бастайды. Ауыл әйелдеріне тән ибалықты инабаттылықты ізеттілікті, ізгілікті Әлиман жеңгесі берік ұстанған.

 Қаламгерлердің өзіндік жазу стильі, суреткерлік қолтаңбасы бар. Десек те, олардың айтар ойлары бір түйінге келеді. Олар жақсылықтың жаршысы, адамды әдептілікке, имандылыққа, сабырлылыққа, қолдан келгенше жақсылық жасауға үндейді.

Балалық, жастық шақтары сұрапыл соғыспен тұспа-тұс келген осы буын өкілдері жайында С.Әшімбаев: «Бұғаналары бекіп қабырғалары қатпастан қаншама қиындыққа, тауқыметке тап келіп қаршадайынан қағілездікке, ақкөңілдікке үйренген бұл ұрпақтың бойындағы сезімталдық пен сергектікті азаматтық пен аяушылықты қайсарлықты, қайраттылықты әрине, сол сұрапыл уақыттың рухы қалыптастырған деп еріксіз ойлайсың» [9, 155], – деп түйіндейді

 Шеберлік сырын оның шығарманы құру тәсілінен тіл қолданыс баяндау әдістерінен көркемдік алымдарынан іздейміз, көркем туынды жаратылысындағы міндетті теориялық негіздер жайлы, айтар тұжырым турасында беделді ғалымдар пайымдауларын ұстана отырып Б.Соқпақбаев шағын жанрдағы шығармаларыныың сюжет желісін, идеясын, композициясын қарастыру барысында жазушының бұл жөніндегі өзіндік ерекшелігін саралай түсуге мүмкіндік туады, оның авторлық ұстанымы да айқын.

Тақырып жағынан жоғарыда атап өткен әңгімемен тамырлас Ормандағы айқайдың басты кейіпкерлерінің өмірі де өткен жылдардың өзекте бұққан өксігі жайлы. Бұрынғы тарихтан сыр шерткендей. Әңгімедегі Бақтияр оның соңынан шынжыры сыртылдай зырқыраған танктер керісінше міне отыз бес жыл бойы қыр соңынан қалмай қойғандай. Көк көз Петр ұзын сары Мүсілім бейнелері өткен күндер елесімен Бақтиярдың көз алдына еріксіз келеді.

Әңгіменің бас-аяғын бүкіл жағдайын негізгі айтпақ ойдың төңірегіне жинақтау үлкен шеберлікті айғақтайды. Қаламгерлі мәдениетті талап етеді. Әңгімедегі Бақтияр ойынан бүкіл оқиғаның шындығы қаламгердің айтар ойы көрініп анық-қанығын байқаймыз дедік.

Жазушының бұл әңгімесі жазылған тұста қазақ әңгімесінің тақырыптық жағынан да тың проблемалар қозғауда да адам психологиясының қалтарыстарына да үңілуде едәуір ілгері басып отырғанына куә боламыз, ал Өр, еңіс сай-сала әңгімесінде жазушы мәдениетінің биіктігі өмірдің қоспасыз шыншыл суреттерін жасауға бейімділігі сезіледі де, басты кейіпкеріміз Коғабай шофер кекілді шапыраш қыз бейнелерін суреттей отырып жазушы олардың әрқайсысының мінез-құлық ерекшеліктерін бірден аңғартады. Басты кейіпкердің бітім-болмысын, өзіндік характерлерін тамаша ашқанын көруге болады.

Әңгіме желісі күнделікті өмірде кездесетін қарапайым оқиғаларға құрылғандықтан жазушы бұл әңгімесінде өзінің өміріндегі кейбір елеусіз болып көрінетін әрекеттерді кейіпкерлер арқылы шынайы береді. Олардың сөзі мен іс-әрекеттері арқылы көркемдік шындыққа айналдырады. Олардың шын болмысын табиғи қалыптасуын аша білген, кейіпкердің өмірге көзқарасының қалыптасуындағы әр түрлі бел-белестерді заман көріністерін шынайы көрсетуде де автор өз ерекшелігімен танылады, белгілі ғалым М.П. Галановтың бірнеше адамның яғни көптің ішкі мінезін ішіне бұққан құпия қалтарыстарын ашудың психологиялық тетігі деталь, Өйткені, әдебиет пен өнерде жай зат жоқ, олар міндетті түрде өз иелеріне қызмет етеді деуі де жоғарыдағы пікірімізді растайды десек артық айтқандық емес. [10, 29].

Жазушының жастардың рухани дүниесін әр қырынан сипаттап көрсетуге арналған әңгімелерінен көрінеді. Күнделікті өмірдің жекелеген сәттерін бейнелеу арқылы реалистік суреттер, картиналар жасайтын шығармаларынан жаңаша бетбұрыс нысаны сезіледі. Әңгімеде кейінгі жастардың мінез-құлықтары әдепсіз қылықтары үлкеңді сыйлай білмеуі тағы басқа мәселелер сөз болатыны анық.

Жазушы әңгімесінде кейіпкерлерінің адамның қуаныш-қайғысын арман-мақсатының деңгейін тоқырауын кенет қақтығыста шешуші сәттерде ашуға емес керісінше күнделікті күйбең тірлікте ашуға ұмтылады, күнделікті өмір адамдар арасындагы қарым-қатынасты бейнелей отырып сол арқылы адамның өзін-өзі тануға бой ұруына ұлттық психологияға ерекше мән береді емес пе?!

Автор ұлттық психологияны халықтың әдет-дәстүрін жақсы білетіндіктен де ұлттық характерлерді жасай алған деуге болады, әдебиетімізде студент өмірі көркем шығармаларға аз арқау болмағаны белгілі, әдеби процестегі әрбір тенденция тұсында-ақ, студент өмірінің қызығы мен шыжығы араласып жүреді.

Адамның әлдебір күйініш-сүйінішін немесе кескін-кейпін қимыл-әрекетін суреттеу оның өз сөзін немесе өзгемен сөйлесуін келтіру түрліше табиғат құбылыстарын суреттеу осылардың барлығы сайып келгенде әдебиеттегі адамның сыртқы түрін анықтап мінезін даралап ішкі жан дүниесін сырын ашу үшін керек болады.

 Оның қолына күміс білезік мойнына алтын алқа әшекей қолына жүзік салып, көйлекті де мол етіп киеді де, көркем шығармада автор кейіпкердің мінез-құлық ішкі жан дүниесін рухани әлемін оны сыртқы ортамен кейіпкер көзімен ашып көрсету үшін түрлі көркемдік әдіс-тәсілдерді қолданатыны белгілі, жоғарыдағы мысалдарда кейіпкер көзімен берсе енді Әлиманның табиғатын портретін суреттеу арқылы шебер суреттейді, кейіпкерінің ішкі әлемінде бүркеулі жатқан сырларына бойлау. Санасы мен сезімінің ағысын тамыршыдай дәл басып тану. Сол арқылы адам бойындағы қасиеттерді таныту Б. Соқпақбаев шеберлігінің үздік үлгісі, әңгіменің енді бір тұсында, Шай ішіліп болып жолға дайындалдық, осы кезде Әлиман жеңгем орнынан серпіле тұрды. Төрдегі қоңыр сандықтың аузын ашып бір орам көкала шыт алып шыққан.

 Құдай жолыңды түсіріп келіп қалған екенсің, ай мінгізіп жіберер едім шама болмай тұрғаны, тым құрса жейде киіп кет деп көкала шытты Әлиман жеңешем қойныма тығып берді де қала берді. Жүрегімді талайға дейін жылытып жүретіндей аналық қамқорлық сөздер айтты, ризашылығым өз алдына мен Әлиманды қимастай боп аттанғаным әлі күнге есімде. [11, 73]. Міне тамаша көрініс жазушы бір ғана жейдені жеңге мен қайны арасындағы қимастық, достық адамгершілік, ізгілік сезімді білдіру үшін деталь ретінде алып отырғанын аңғарамыз.

 Көркем әдебиетте образ жасаудың негізгі шарттарының бірі адам психологиясын көркемдік деңгейде көрсете білу екендігі аян, психологиялық тартыстың, шығарма құрылымында психологиялық қисынсыз адам мінезі жасалмайды, жалпы Әуезов мұраты адам жанының психологиялық құбылыстарын көрсету арқылы образ сомдау, сол арқылы өмір шындығын таныту, жан сұлулығы сезім беріктігі арқылы кейіпкердің адамдық болмысын көрсетуді басты мұрат тұтқан суреткер өзге қандастарына бұл жайтты ылғи да ескертіп отыратынға ұқсайды, психологиялық суреттеу арқылы ұлы жазушы өзінің Орыс жазушыларынан анық сүйенетінім Толстой Достоевский адам жанын соларша қойма ақтарғандай ақтармаған соң жазушылықтың мәні де жоқ деп білемін. Кәдімгі қара сөз прозаға психология араласпаса өзгенің бәрі сылдыр су жабайының тақ-тақ жолы деген пікірі бар-тын [12,129].

 Жазушы өз шығармаларында адам болмысының, табиғатының қатпар-қатпар қалтарыстарына үңіле білді. Прозада психологизмді алдыңғы орынға шығарды. Ол үшін қаламгер психологиялық талдау-тәсілдерін молынан пайдаланып, көркемдік тәсілдер монолог, диалог, полилог әсіресе көркем баяндауды кейіпкер табиғатының жұмбақ сырларын ашты. Сол арқылы шығарманың идеялық-көркемдік, эстетикалық салмағын арттыру мақсатында қолданатыны белгілі. Ол әңгімелерінде жазушы адам тағдырын оның іс-әрекетін тұтас алып суреттеуге шынайы баяндауға бой ұрады, баяндаудың оқушыны баурап алар тылсым сырын ерекше түйсінген автор қолданысының басты кілті шынайылықта жатқанын айтуымыз керек.

 Бұл көркемдік шарт балалар әдебиетіндегі образ сомдау мәселелесіне тікелей қатысты екендігі сөзсіз, бұл турасында Сәкен Асылбекұлы, проза туындысындағы психологиялық талдау қаһарманның жаниірімдерін дене қимылдарын күйініш-сүйініштерін, табиғатын қысқасы пендеге тән қасиеттерді ашып көрсететін көркемдеуіш құрал болып табылады, оны прозада көруге болады [13, 89], – деп пайымдайды.

 Б.Соқпақбаевтың «Бақыт жолы» атты жинағындағы әңгімелерінің бірі «Серуенге шыққанда» деп аталады, автор Нұржан атты баланың жағымсыз қылығын суреттеп кейін баланың сол қылығынан опық жегенін айтады, бала қыста достарымен шаңғы тебуге шықты. қайтарда жолшыбай кездескен шалдың қалың оппа қарға түсіп кеткен шанасын шығаруға көмектеспейді дедік. Кейін өзі жолда адасып кетеді, міне автордың айтпақ ойы адамның айналасына мейірімі қол қайыры адамгершілік қасиетті насихаттау, балаларды жасөспірімдердің бойындағы ізгілік қасиеттерін тәрбиелеу керектігін қаламгер әңгімелерінде кеңірек тоқталады.

Көркемдік әдістердің құрылымында көп жағдайда кейіпкерлердің сезіміне ой-санасына сөзіне қатысты немесе содан туындайтын жайттар да баяндалады. Автор тарапынан болатын бұл баяндау диалогтегі ойдың әңгіменің мазмұнына қатысты болады, қаламгердің көркемдік тәсілдерді қолданады. Соның ішінде диалог құрудағы бір шеберлігі осында жатыр.

Жазушы адамның сырт келбетін дене қимылын кейіпкердің сипатын ашуға оған баға беруге тиімді пайдаланады, ишара қимылды суреттеу нәтижесінде Соқпақбаев сөзге қосымша мән-мағына беретін көріністің сыртқы бейнесін жасайды, көріністік элемент диалогті күшейтіп оқырман назарын еріксіз өзіне аударады

Қаламгер шығармаларында диалогтердің мағынасын күшейтіп екеуара сұхбатқа барынша әсер ететін тәсіл қайталамалар, қайталамалар шығарма композициясындағы жетекші тәсілдердің бірі болып бүтіндей бір эпизодтарды жалғастыруы мүмкін

«Шал мен бала» әңгімесінің де айтары көп, ондағы мақсат үлкендерді сыйлауға бір-бірін тыңдауға құрметтеуге тәрбиелеу, әңгіме Алмас пен Думан араларындағы ойын сәтінен басталады, жазушы бірден таза диалогке жүгінеді Алмас пен Думанның бойындағы жақсы қасиеттердің бірі өз кінәсін мойындау, жазушы әңгімелеріндегi кейіпкер мінез-құлқын сомдауда басқа көркемдік компоненттермен қатар ремаркасыз диалогтердің полилогтердің авторлық баяндаулардың де орны айтарлықтай. Осы орайда Т.Сыдықов: «Шығарманың идеялық мазмұнын ұсақ детальдар арқылы түйіндеу кейіпкер психологиясын білгірлікпен тәптіштей отырып образдың жан сырын ашу жазушының айнымас тәсілі болып қалыптасқандығымен ерекшеленеді, көркем шығармадағы бір ғана деталь ретінде келетін диалогтен де кейіпкердің ішкі ой ағсы монологтен де туындының айтар ойын аңғаруға әбден болады» [14, 72] дегенді алға тартады.

Б.Соқпақбаев шығармаларындағы айтар ой-түйін жолдасыңа адал болу. Мейірімді айналаңа қамқор үлкенге құрметпен қарау. Кішіге ізет көрсету болды, оның азаматтық ұстанымы осыған саяды, қай шығармасын алып қарасақ та бар айтар қорытынды адамдық қасиеттен ажырамау, Әшімбаев айтқандай Азаматтық позиция дегеніміздің өзі бір жағынан суреткердің қоғамдық-әлеуметік зор тұлғасын танытатын парасаттылық яғни адамгершілік, ізгілік үлкен мүдделерге қызмет ететін парасатты көзқарас екендігін баса айтады. Көркем творчестводағы азаматтық позицияны суреткердің өз басындағы осы қасиеттерден бөліп қарауға әсте болмайды, немесе бірінде жоқтың екіншісінде болуы тіпті мүмкін емес, Қоянның түрін көр де қалжасынан түңіл демекші бойында жоқ азаматтық касиетті автордың шығармасынан іздеудің өзі бос әурешілік, адамның жаны мен шығармасы егіз деген парасатты пікірді біз де қолдаймыз дейді.

Жазушы шығармаларында табиғат көрінісін өз айналасын көркем дүниеге көшіруде төңірекке бала көзімен қараудың бала дүниетанымының еркін игерген балалар жазушысы болып қалыптасқанын айқын көрсетті, бұл Б.Соқпақбаевтың балалар әлеміне баруында айналасына қарап үздік үлгілерден үйреніп отырғандығын меңзейтіндей көрінеді.

 Қай шығармасында да автордың өмірлік ұстанымы дүниетанымы мен адамдық болмысы айқын аңғарылып отырады, Шығармадағы бас кейiпкерлердің негізгі арман-мүддесі өзге адамдармен қарым-қатынасы ой-санасының күрделенуі кейіпкер ой-танымында елеулі із қалдырған оқиғалар шығарма композициясында тамаша өріледі, сұрапыл соғыс жылдарындағы сүреңсіз суреттер тілдесулердегі кейіпкер характері шынайы көрінеді.

Әйтсе де талғам мен талап әркез биік мұраттар тұғырынан көріне бере ме, мерзімді баспасөзде жеке жинақтарда қазір жарияланып жүрген әңгімелердің жағдайымен таныса қалсаңыз. Біреулерге әдемі көрінгенімен көркемдік талаптар биігінен көңіліңіз көншімейтін көптеген шалағай дүниеліктердің куәсі боласыз деп айтуға толық негіз бар.

Жасөспірімдер мен естияр балаларға бағышталған соңғы прозалық шығармалардың ішінде өз алдына сөз етуге тұрарлық құмарта оқып шығатын көп адамға бейтаныс тұрмыс шындығын заман келбетін кезең суретін жеткізіп беруде тыңнан танытушылық мәні бар сәттерді Соқпақбаев шығармаларынан көптеп кездестіреміз, қаламгер туындыларындағы композиция көркемдік амал тәсілдердің де ішкі диалог полилогтердің адамдар арасындағы күнделікті жай әңгіме сияқты берілгенімен монологтердің жай бір кейіпкердің іштей өзімен өзі әңгімесі болғанымен психологиялық реңі сондай шебер қоюластырылған болады. Жазушы сырт келбеттерін сөздеріне қарай сипаттап, кейіпкерлер мінездеріне оқырманды әбден қанықтырады қоғамға заманға ортаға деген көзқарастарын білдіреді. Жазушылық шеберлігің авторлық баяндау арқылы байқатып отырғанын көреміз.

Көркем сапалық қасиеттері тереңдегі ағыстардай әрі беймәлім әрі ұнамды. Сырларымен әрбір толқын оқырмандарды жаңа байқалған иірімдерімен өзіне қарай үйіре тарта. Беретін шығармалар рухани мәдениеттің мәңгілік қазынасы болып табылады. Осыған орай жазушы Соқпақбаев шығармаларынан тақырып өзектілігін байқаймыз. Мазмұн тереңдігін тіл көркемдігін көреміз, суреткердің өзіндік машық мәнері өзіндік қолтаңбасы да қалыптасқан. Жазушылық шеберлігі де осында деп айтуға толық негіз бар.

Қорыта айтқанда Б.Соқпақбаевтың көркемдік шешімі шеберлікпен әдіптелген. Жоғары ойлау қажеттілігі мен құнарлы ой көмкерген авторлық ұстанымы айқын. Ой кеңістігіндегі гуманистік мұраттар мен әділдіктің салтанат құру құбылыстарының күрделі нәтижесін көрсеткен қаламгер. Өміршең шығармалар, өміршең жазбалар, құнды дүниелер жаза алу бақыты бұйырған сирек дарынның бірі болып қалды ұлттық әдебиетте.

 **2. ШЕБЕРЛІК ЖӘНЕ СУРЕТКЕРЛІК ҚОЛТАҢБА**

 **2.1 «Балалық шаққа саяхат», «Менің атым – Қожа» повестері және бала кейіпкер табиғаты**

 Қазақ прозасына қайталанбас соны леп өзгеше өрнек ғажайып сыр-сипат әкелген көрнекті қаламгер Бердібек Соқпақбаев. Оның балалық шақтың балауса күндерін бүгінгідей көз алдыңа әкелер тұғыры биік туындысы «Балалық шаққа саяхат» повесі болды.

 Жазушы естелігінде аталған шығарма турасында: «Мен поэзиядан бастадым. Өлеңді қойып соқталдай повесть жазғалы отырмын деген, бәрі кітаптағыдай болу үшін оқиғаларды тарауларға бөлемін, кейін әр тарауға ат қоямын деген жоспарым бар, туындыма ойдан сырттан өтірік ештеңе қоспаймын деп отырмын. Айтылатынның бәрі ақиқат болады» деген-ді. Автор бұл сөзі арқылы аталған шығарманың өз өмірінің айқын көрінісі екендігін ескертеді. Өткен өткелдері екенін дәлелдегендей еді, өйткені повестің алғашқы тарауынан Үзік-үзік суреттерден бастап жазушының еміс есіндегі естеліктерден тұратынын айтады. Өмір өткелдері өткен күндерден сыр шерткендей әсер қалдырады.

 Бұл повестің басты кейіпкері автордың өзі, қызығы мен қайғысы қуанышы мен сәтсіздіктері қатар жүретін бал дәурен балалық шағын ешқандай бүкпесіз айтады. өзгеріссіз боямасыз қағаз бетіне түсірген-ді, бұл еркелеп апасының мойнына асылып ешнәрсемен ісі болмай емін-еркін шаттанып жүрген кездері. Ауылдың ыстық топырағын жалаң аяқ басып қара кешке дейін еш нәрсе сезбей ойнаған қызықты да шуақты сәттері, балалық бал дәурен пәк сезім алғашқы бала махаббат, туған топырақ Текестің суы.

 Текестің суы демекші Бердібектің барлық сыры мен жырына қиялдаған бал дәурен балалық күндердің тамаша сәттеріне куә болған осы Текестің суы еді, оны ақынның төмендегі өлең жолдарынан көреміз:

 Міне, «Текестің суы арық емес пе, Бердібек балық емес пе» дейді, оқып еріксіз езу тартып күлесің, балалықпен айтылған осы сөздерді оқып жаның жайланады, кей тұстарда үстіңнен суық су құйып жібергендей болады неге Бердібектің анасы аурушаң болып жастайынан көп қиындық көрді. Өмірдің таукыметін көп тартады. Оның бала кезінде шешесі ерте көз жұмады, артында Тұрдыбек есімді кіші інісі қалады, «Балалық шаққа саяхат» шығармасында Шешем жайлы естелік тарауында жазушы, «Әкемді алсаң ал құдай шешемді қой, Шекпен тоқып берсе де өлмеймін ғой» деп әзіл аралас шындықты оқырманына жайып салғаны бар. Осы өлең жолдарынан балаға деген ана жүрегін, ана қадірін анық көрсетеді. Жалғыз жанашыры анасынан айырылып қалғаны Бердібекке өте ауыр соққы болады. Әр күні сабақтан келгенде анасы бір уыс қара талқанды дайындап қоятын, үйде жейтін түк болмаған күндері де ол анасының бір үзім нан болса да тауып беретінін білетін. Бірақ бұл бақыты ұзаққа бармады.

Кейіпкердің көңіліне жұбаныш болған осы шаңырақтағы көзі ашық көкірегі ояу сауатты ақ қағазды жанына серік еткен ағасы Сатылған болатын. Ол әр кез інісінің білім алуына қолынан келген жағдайдың бәрін жасады. Кейін жақсы әйел алып үйдің берекесін кіргізген де осы ағасы.

Бердібек жеңгесін өзіне ана орнына ана көріп пана тұтқанымен қуанышы ұзаққа бармады. Елдің өсегі бар жайдарлы да жаны жайсаң жеңгесін жұрт күндеп үйге сыйғызбай, арқа сүйер қамқоршысы бұл үйден кетіп тынған болатын.

Автордың шынайы суреткерлік шеберлігіне Тұрдыбек атты бөлімдегі бейнелі сөздері арқау болады, Бердібектің әкесі өте жуас болды, үй шаруасына да айта қаларлықтай ебі жоқ, таңертеңнен кешке дейін қара суды сіміріп отыра бергенді өзіне намыс көрмейді. Шешесі қайтыс болған соң әкесі Күміс есімді екінші әйелге үйленді. Ол балаларға өгейлігін жасайды. Қаламгер жетімдіктің ащы дәмін татқаннан соң ол кейінгі ұрпаққа: «Балалар жас достарым, мынау қатал дүниеде әкесі не шешесі өліп жетім қалу секілді бақытсыздық әркімнің-ақ басында кездесуі мүмкін, ол секілді жаны жаралы көңілі мұң балалар мүмкін араларыңда бар да шығар, сендер қанша араз бір-біріңмен ренжіссеңдер де оларға жетім деген тажалдай суық сөзді айтпаңдаршы, ұрып соғып тіптен төбелессең де әлгіндей деп тілдемесеңдер. Тағдыр онсыз да аямаған аяусыз жазалаған бейшараның адамшылдық менмендігін жетім деген сөз біржолата жер етіп таптап кететінін сендер ұғыңдар, аяңдар оларды» деп өсиет айтады. Себебі өзінің осы сөзді естігенде жүрегі езіліп көңілі жер болған сәттері болған.

Шығарманың құндылығы әсерлілігі оқиға қызықтылығында емес адамның іс-әрекетінің шынайылығында, сол шынайылықты көрсету үшін сәтті тауып қолданған деталь штрихта, оқиғаны қоюлатпай-ақ ауыл баласының өмірін бар қызығымен қамтыған жазушы повесте сүйікті прозалық шығармаларда әдетте көбірек қолданылатын шегініс, ой ағысы, монолог, ішкі диалог, т.б. сияқты тәсілдерге мақсатты түрде жүгінгенін көреміз. Повестегі көркемдік амал-тәсілдер орны-орнымен қолданылған, кейіпкердің нені ойлап отыр оның бітім-болмысы мінез-құлқы ой ағысы ішкі монологтерде шынайы берілсе ауыл-аймақтың көрінісін табиғатты суреттеген тамаша авторлық баяндау, кейіпкерлердің өзара әңгімелері диалог, полилогтерде шынайы. Ол шығармаларында кейіпкердің бір сәттік мінез қырларын психологиялық күйініш-сүйінішті тұстарын диалогті тәсілдермен өте шебер кестелейді.

«Балалық шаққа саяхат» табиғатты, айнала пейзажды суреттеуден басталады: «Жаз, жайлау, шұбала қонған киіз үйлер. Қанаттас бір ауылға апам мені жетелеп қыдырыстап келгенбіз, үш-төрт әйел үйде шай ішіп әңгімелесіп отыр да мен сыртта асық ойнаған балалардың қасында қызықтап қарап тұрмын, ересектеу баланың бірі кенет менің иығымнан жұлқып қалды да қарашы сені тастап шешең кетіп бара жатыр, ауылдың ортасын қақ жарып тарам-тарам соқпақ жол өтеді, сол жолмен түйеге мінгескен екі әйел адам кетіп барады, екеуі де кимешек киген артындағысы аумаған менің шешем, мені бөтен ауылда қалдырып, жөнеп барады, артына да қарайламайды, Мен арттарынан апа, ай апа деп қуып бердім, құлындағы дауысым құдайға жетіп барымды салып бақырып жүгіріп келемін, аяулы шешемнің тіптен маған бұрылып қарағысы да келмейді. Бақырғаннан өңешім жыртыла жаздап, жол шетіндегі үйлердің адамдары бәрі маған қарап қалса, маған тек шешем ғана қарамайды. Ұзын аяқтарымен тайраңдай желген жүрдек түйе оңайлықпен жеткізбейді, бір әйел көлденеңнен дауыстап, әй қатын балаң жылап келеді деді. Шешем енді ғана маған жалт бұрылып қарады, сөйтсем шешем деп жылап келе жатқан адамым мүлдем бөтен кісі болып шықты, сөйтсем өз шешем сол әлгі шай ішкен үйде отыр екен» [15, 98]. – деп аяқтайды. Шығарманың әр тарауында автор заманының қиын тұстарын қиыстырып суреттейді, заман бейнесін жазушы өзінің балалық өмірімен қоса беріп отырады, сол тұстағы үкімет тарапынан келетін заң оған елдің көзқарасы, елдегі болып жатқан тосын жағдайлар т.б. барлығы бар болмысымен бала көзімен шынайы суреттеледі.

Жазушы шығармаларының ішіндегі бала жүрегіне жол тапқан үздік туындысы «Менің атым Қожа» повесі болды. Бұл қарапайым тілмен жазылған шындықтан туындаған шығарма. Қай туындысына да өтірік ештеңе қоспайтын автор бар суретті өмірден алады.

Б. Соқпақбаев бұл кітабын шығарарда өз елінен алғашқыда қолдау таба алмады. Кеңестік тәрбиеге қайшы, біздің оқушылар Қожаның сотқар қылығына еліктеп тәрбиеден аттап кетеді, мұғалімнің сөмкесіне бақа салған оқушы ертең қандай азамат болады не істемейді, деген пиғылдағы сыпсың сөздер әңгімелер желдей есті. Кейін мұны естіген баспагерлер жазушының кітабын басудан бас тартты. бірақ жазушы «Менің атым Қожа» повесін Москвадан шығатын «Детская литература» баспасына апарып береді. Сөйтіп повесть орыс тілінде басылып шықса, кейін екінші болып француздар өз тілдеріне аударды. Бірден 30 шақты елдің тіліне аударылып шартарапқа жайылды. Қазақтың қара баласы, Қожасы оқырман қауымның қызығушылығын туғызып өз елі Б.Соқпақбаевты мойындады.

Повесть 1957 жылы жарық көріп 1963 жылы Қазақфильм киностудиясы осы шығарма бойынша сценарий жазып көркемфильм етіп шығарды. Қазақ киносында соны соқпақ салған режиссердің бірі Абдолла Қарсақбаев сынды екі ірі тұлғаның ортақ шығармашылығы Францияның Канн қаласында өткен халықаралық кинофестивальда арнайы сыйлыққа ие болды. Фильмде Қожа ролінде басты кейіпкер Нұрлан Сегізбаев ойнады, ол да өмір жолын әуелі мұғалім болып бастаған кейін әл-Фараби атындағы ҚазҰУ-де оқытушы қызметінде болған.

Шығармадағы балаларды қызықтырған екінші адам Сұлтанның рөлін сомдаған Сұлтан Какенов жүрек талмасынан ертерек қайтыс болып кеткен. Жантастың ролінде Ерік Құрмашов болса, Жанар рөлінде Гүлнар Құрабаева, кинода Жұмағұл қойшының баласы Дәулет Юнус Шамусов бокстан Қазақстан құрамасының дәрігері, ал Майқанова апай Рая Мұхамедиярова танымал актриса. «Менің атым Қожа» повесі Б.Соқпақбаевтың артына өшпес із қалдырды.

 Повесть Қожаның монологінен басталады, өзіне өзі сұрақ қоя отырып кей тұстарда жауап та қайырады, мәселен, «оллаһи мақтанғаным емес, достарым шындықты айтып отырмын. Әттең жазушы болсам деген арман менің көкейіме ерте ұялады, бастауыш кластарда оқып жүргеннің өзінде-ақ ақындық даңқым мектептен асып бүкіл ауылға жайылды, Ақын бала атана бастадым». Бұл жазушының таңдап алған ең қарапайым тәсілі, осы әдіс арқылы басты кейіпкер Қожаның оқырманына таныстырып отыр.

 Повестің көркемдік-рухани әлемінен өмір шындығын көреміз, алайда, жазушының көздеген мақсаты Адам. Адам жанының терең иірімдерін қапысыз тани білетін зерделі қаламгер қарапайым адамдардың көкірегіндегі құпия қазыналарды суреттеуде шеберлік танытады. Жазушының өз стилі бар, монологтік баяндау мәнеріндегі табиғилық кейіпкерлерін сүйіспеншілікпен мінездеу, адамның жүрек дірілін жан дүниесін тап басу үлкен суреткерліктің жемісі.

 Кейіпкер өзін таныстыруда жасанды сөз жалған ой-әрекет атымен жоқ. Қашанда қаламгер шеберлігі адам образын қаншалықты дәрежеде нанымды ашып, көрсете білуіне қарай танылмақ. Б. Соқпақбаев адамның жан-дүниесіне терең үңіліп оның ішкі қалтарыстарын тап басып сөйлете де көрсете де біледі. Шығармада Қожаның өзін өзі таныстыруы ақындық жол оның қиындығы өзінің шимай-шатпақ өлеңдерінің тақырыптары өзіне өзі есеп беруі бірнеше беттік монолог. Кей тұстарда ішкі монологпен тамаша берілген, оқушы шығарманың бас кейіпкерімен яғни Қожамен танысады, ол кей тұстарда әкесімен тілдеседі оны сағынады. Қожаның әкесі майданға кеткеннен оралмады, әкесімен іштей сырласады да. «Қадыр менің әкем, ех шіркін дүние ай десеңші Әке деген сөзді айтқанда жүрегім қарс айрыла жаздайды-ау, қандай жақын, қандай ыстық» [16, 17]. Әкесі майданға кеткенде Қожа бар болғаны екі жаста еді. Қайран әке сол кеткеннен мол кетті, оралмады. Енді бірде «ех қайран әкем егер сен тірі болсаң мүмкін мен бұдан гөрі басқадай болар ма едім кім біледі, жер дүниені мына әлемді шулатып сотқар Қожа атанып жүргенім әкесіз жетім өскендігімнен де шығар. Кімге де болса бір әке әбден керек» деп қалың ойға шомып әке мейірімін аңсайды, енді бірде бала жүрек шешесін де аяйды, майданға кеткен жарын сарыла күткеніне де аз болған жоқ, анасының әкесіне деген көңілін сарғайған сағыныш сезімін де бала көңіл байқап шешесінің көңілсіз сәттерін көргенде өзі де қиналып кетеді, Миллат мамам әкемнің суреттерін ақтарып қарап отырады да бір түрлі егіліп кеткендей болады, кірпігі жасқа шыланып қалың мұңға терең ойға кетеді, мен сол кезде маматайымды тіптен аяп кетемін бірақ аяғанмен не пайда білем сезем неге күйзелетінін дейді, шешесін Қаратайдан қызғанады.

Келесі сюжеттерде Қожа шомылғалы өзенге келе жатыр, әлгінде ғана осы арада қыздардың суға түсіп шомылып жатқанын естіген. Сол ауыл қыздарының іштерінде Жанар да болған болар деген ойдан да кенде емес. Жанар кенеттен есіне түсіп кеткенде жүзі бал-бұл жайнап көңілі алып-ұшып кетеді, Жанар кластағы ең әдемі ең озат ақылды тәрбиелі оқушы. Класс жетекшісі Майқанова апай қанша жамандаса да Жанарға өз аузымен өзінің қасиетін қандай бала екендігін айтып бергісі келеді, бұл Қожаның ішкі диалогінен туындаған ой еді... Қожаның сыныпта жақтыртпайтын, тіптен ұнатпайтын баласы Жантас-тұғын. Бұзықтығы Қожанікінен асса да ол жазғы лагерьге жолдама алды, ол жолдаманы Қожаның ала алмау себебі сынып жетекшісі Майқановамен арасындағы қарым-қатынасы. сол Жантас екеуінің дүрдараз екенін, тіптен келіспейтінін диалогтерден көреміз.

 Б. Соқпақбаев кейіпкер характерін шебер сомдайды, өмір шындықтарын кейіпкерлерінің санасынан өткізе ой-сезімі ішкі монологі арқылы тамаша береді. Өзіміз арқау етіп отырған повесте де негізгі тәсіл ішкі монолог. Қарымды қаламгердің осы бір туындысы бір қарағанда қарапайым тірлік иелерінің бастан өткізген жай ғана бір хикаясы сияқты көрінгенімен аңғарғанға үлкен философиялық астарға ие шығарма, себебі мұнда айтар ой бала-кейіпкер бойындағы таным. Өзінің қателігін түсініп одан қорытынды шығару оны әрі қарай қайталамау ұрпаққа берер тәрбиесі мол туынды.

 Екі адам арасындағы тілдесу диалог бір қарағанда ұсақ-түйекті әңгімелеп отырғандай, бірақ бұл кейіпкердің мінезін даралауда да шығарма сюжетін де авторлық ұстаным танытуда да үлкен мәні бар диалог, себебі Сұлтанның іс-әрекетін мінез-құлқын танытуда шебер бейнелеуге қызмет ететін терең мазмұнды тұсты автор осы диалог арқылы көрсетеді, оқырман кейіпкер сөзін диалогін оқып отырғанда ақ оның қандай адам екеніне айтпайды. Сырттай мінездеме бермей-ақ көз жеткізеді, оның үстіне ара-тұра қосылатын авторлық ремарка диалогтің психологиялы эмоционалдық аясын тиянақтай түскен.

 Қорыта айтқанда, Б.Соқпақбаевтың бейкүнә балалық шағынан естелік ретінде жазылған «Балалық шаққа саяхаты» мен «Қожасы» оқырман қауымның есінде мәңгі жас қалпымызбен сақталады десек артық айтқандық емес.

1. **«Өлгендер қайтып келмейді»: үлкен проза жолындағы көркемдік талғам өрісі**

 Жазушылықты бар ғұмырының өзегі деп санаған Б. Соқпақбаевтың шығармашылық жолы да қиыншылықпен кедергіге толы болды, оның соңғы жазған туындысы «Өлгендер қайтып келмейді», 1974 жылы жарық көрді. Бұл нақты сол кезеңдегі тарихты қозғайтын роман болды. Тақырыбы өзекті. Қаламгер бұл кітабының басылып шыққанына қатты қуана қойған жоқ, себебі жоғарғы жақ бұл дүниесін «қара бояуды қалың жаққансың» деп көп жерін алдырып тастады. Жазушы бұған қатты күйініп қажып айтып жүретін дейді қатарластары, себебі өмірден ойып алынған шындықты ғана жазғаны үшін жоғарғы жаққа жақпады. Шетқақпайлыққа ұшырады. Сөйтіп қаламгер нағыз кемеліне келген жазар шағында жазуды қойыпты

«Менің көбірек тер төгіп көп қиналып жазған дүнием үш дәптерден құралатын «Өлгендер қайтып келмейді» романы, тамаша туындыны ел халық жаппай оқып кезінде біршама талқыға түсті. Әуелі осы романның аты жөнінде оқушылар хаттарында немесе кездесулерде берілетін сұрауларда, Сіз романыңызды неге бұлай атадыңыз, Өлгендер қайтып келеді деп біреу сізбен дауласты ма, бұл кітапта ешкім өлмейді ғой ендеше неге олай аталған деген секілді сөздер айтылады. Шығармаға ат қоя білудің де зор мәні бар. Жазушының өмірге көзқарасы мінез-құлқы сезіліп тұрады дер едім мен бұдан. Ағылшын жазушысы Генри бір кітабын «Король және капуста» деп атаған екен. Жұрт кітабыңызды неге бұлай атадыңыз деп сұрағанда беретін жауабы «Бұл кітаптың ішінде король туралы да капуста туралы да бір ауыз сөз жоқ, ненің король ненің капуста екенін оқырман өзі анықтасын, өлетін тек адам ба, іске аспаған арман қол жетпеген мақсат бір нәрседен түңіліп талақ ету үзілген үміт, сының бәрі өлген емей немене? [34, 5]

 «Өлгендер қайтып келмейдіні» тақырыптық және ішінара оқиғасы жағынан ілгеріде аталған повестермен үндес келеді. Бәрінде де негізгі кейіпкер автордың өзі немесе оның өмір тәжірибесіне негізделген.

 Аталған романның алғашқы нұсқасы ықшамдалған түрде 70-ші жылдардың бас кезінде «Жұлдыз» журналына жарияланған болатын. Сол тұста роман мазмұнына байланысты жылы пікір лебіздермен қатар сындар да айтылған еді. Сыншылар тарапынан шығарманың басты кейіпкері Еркіннің кездейсоқ оқиғаларға көп ұшырауы, оқиға тізбегінің жете екшелмегендігі, жас қаһарманың тым көрсеқызар болып шығуы ескертілсе, романның жаңа нұсқасында елеулі ерекшеліктер бар, ең алдымен Еркіннің өмір сүрлеулері шығармада анағұрлым көбірек қамтылған. «Өлгендер қайтып келмейді» романында кейіпкердің балалық жасөспірім шағы 30-40 жылдармен тұстас келген замандастар тұлғасы. Елдегі қиын кезең. Ашарлық оқиғалары жүйелі айтылған. Шығармада сол дәуірдің өзіне тән тынысы.

Жазушының бір ерекшелігі ол қаһарманды мінсіз етіп көрсетуге тырыспайды. Еркіннің бойындағы жағымды-жағымсыз әрекеттерді әдейі жан-жақты ашып оқырман сынына салуды көздегені айқын, соның нәтижесінде кейіпкер бейнесі толыққанды көрінеді. Көркем тұлға жасаудың ең сенімді жолы – өмірдің нақтылы шындығына сүйену. Еркіннің ата-анаға мейірімділігі оқуға еңбекке зеректігі өмір сүруге құштарлығы романда табиғи ашылған, оның іс-әрекеті түсінігі қиялы арқылы дәуірдің көп шындығы елес беріп отырады. Еркіннің әр кездегі ойлары арқылы түрлі әділетсіздіктер сорақы сұмдықтар сыналып отырады. Осындай тұстарда автордың бұрмалаушылық, жалғандық атаулыға жаны қас турашылдығы көрінеді.

 Шығарманың бірінші жақтан кейіпкер атынан баяндалуы көп құбылыстарды сол қаһарман түсінігімен көруге бастайтыны белгілі, сондай-ақ шығарманың өне бойында кездесетін жандарды да Еркіннің бағалауынан танып білеміз.

Еркіннің жеңгесі Қанша инабатты. Оның бойынан әдепті қазақ әйелінің ұнамды белгілерін табамыз. Жазушы кейде кейіпкердің портретін беруде де шебер. Қаһарманның өз ісіне өзі талдау жасауы ішкі монологтері (ой ағысы, өзімен өзі сөйлесуі) әзілі мысқылы аралас жүреді.

 Жалпы алғанда Б.Соқпақбаевтың романы оның өз творчествосында жаңа жанрда жасаған сәтті қадамы.

Шығармаларының өз дауысы өз мәнері өз жаратылысы болатынын ол туындыларын оқығанда тіптен айқын сезіне түсетіндейсің, жазушы көбінесе диалог арқылы қағысу табысуын көрсетуге икем, туындыдағы көркемдік амалдардың бірі диалогтың, монолог, полилогтердің шығарма құрылымындағы қызметіне айырықша тоқталып, жатыр.

Яғни диалог арқылы кейіпкердің адамдық қалпын оның өмірге деген көзқарасын болмысын танимыз, сөз қағысудан былайғы авторлық баяндау да бала танымына орай ықшам қызық тосын.

Кейіпкер бітім-болмысы оның сырт тұлғасын суреттеу. Ішкі психологиялық иіріміне бойлау. мінез-құлқын көрсету. сөйлеу тілі арқылы тұтастанып сомдалатыны белгілі. Соқпақбаев шығармаларының кейіпкерлері белгілі бір уақыт пен кеңістік аясында алынып өзіндік дара ерекшеліктерімен көрінеді. Мінез құлқымен балалық арман-аңсарымен алынған персонаждар, олардың бойындағы ұқсас қасиеттерді жазушы уақыттың ағымымен белгілі бір кезеңнің тұрмыс-тіршілігімен астастырады, шығармашылық өсу жолында көркем прозаның барлық жанрында қалам тартқан Бердібек Соқпақбаевтың кейінгі кесек шығармаларында кейіпкер тілінің даралығы айқындала түседі, оны да суреткердің озық қолтаңбасы деуге болады.

Жазушы бұл шығармада да жинақы шымыр суретті тілмен төгілтіп жазу тәсілін шыңдай түскен, ол үлкен дүниелік құбылыстарды шебер қиюластырып астастырудың жаңа бір тәсілдерін табады, жазушы көзі табиғатты ұлттық таныммен аялайды, қазақтың жанына жақын аяулы суреттер жасайды, әлем әдебиетінде де қазақ әдебиетінде де табиғатты тыншу. Тамылжыған қалпында да алай-дүлей ақборан борап аласұрған күйде. Түрлі қалпында айнытпай ашып сөзбен сурет салған сөз ұстасы аз емес деген едік.

Б. Соқпақбаев туындыларындағы авторлық баяндау үлгілері ықшам. Оқиға тосын келеді. Жазушының өз мәнер алымымен ұсталып қалатын бір тұсы болса ол сол қаншалықты кейіпкер байқампаздығымен жеткіздім дегеннің өзінде оған бағынбай жататын, өзіндік шеберлікке тұсалған табиғаттың сүліктей сұлулығын айшықтай баяндайтын, яғни табиғат құбылысы көсілген кең жазық пен айбынды асқақ таулардың қарлы қыс көгілдір желек бүркенген көктем мен жазық қабақ жаздағы сары жапыраққа сұрғылт тұман дым бүріккен қара күздегі көріністі төгілте жазуында жазушы қаһарман байқампаздығын оң орап кетеді десек артық айтқандық емес. Шығармадағы табиғат суреттері де барынша жанды, барынша шынайы. Адам кейіпкерлердің мінезіне сәйкес келеді..

Жазушының баяндау тәсіліндегі өзіндік ерекшелігінің бірі баяндауды кілт үзеді. Диалогқа немесе ішкі монологке ұштастырып жіберуі де ықтимал.

 Шығарманың оқиға желісі ширақ тартылған және де іс-әрекеттің туу себебінің нанымды дәлелдері бар, жазушы бала бейнесін жасай отыра философиялық тереңдікке бойлайды өмірдің мәнін жете түсіндіруге тырысып, адам бойындағы қайырымдылық шыншылдық адалдық ар-ождан биіктік тағы басқа адамдық қасиеттердің шешіміне жалпы адамзаттық рухани игіліктер биігінде қарайды, жазушының шығармаларындағы басты кейіпкерлері ақылдылығымен табандылығымен жаңалыққа әуестігімен ерекшеленеді, үлкендердің іс-қимылдарына қарай олардың айтатын ойын тану. Оған дер кезінде ұтымды жауап қайтару жағынан алдына жан салмайды дедік.

 Шығарманың негізгі айтайын дегені – адамгершілік мәселесі.

Бір қарағанда Б. Соқпақбаев шығармаларының баурап алар бір сиқыры тартымдылығы баяндау тәсілдеріндегі жаңа тілдік құрылымында. Өзіндік сөз қолданыстарында жатқандығында, кейіпкер жан дүниесіндегі күрделі қақтығыстар терең иірімдер Б. Соқпақбаевтың жоғарыда аталған романында мейлінше шеберлікпен ашылады. осы орайда ғалым Майтанов психологизмді сөз өнерінің тектік белгісі деп көсетеді. Кейін нақты мысалдармен дәлелдейді. Қаһарманның рухани әлемін жан сырын жеткізудің амал-тәсілдерінің жиынтығы екенін айтады [18, 73].

Тілді бала ұғымына сай етем деп балаларға арнап жазылған шығарма мінезін аша түсем деп ойнатып отырады. құбылтудың тәсілі байқамаса қарабайырлыққа жасандылыққа апаратыны белгілі. Осы орайда жазушы шығармаларының тілі баяндалып отырған уақиғаға сәтке шығармаға араласып жүрген кейіпкерлерге жан бітіреді. Айқын да нақты сурет жасайды, жазушының суреткерлік шеберлігі айқын сөзі жатық тілі бай болуға тиіс дегенде ол өзінің сөздік қорын молайту үшін ылғи тыңнан сөз жасасын деп ешкім де айтпайды, әрқашан олай ету мүмкін де емес жалпы халықтық тілдің телегей теңіз бай қазынасын мүмкіндігінше молырақ игеруі тиіс деген болатынбыз.

Қазақ әдеби сынына жарқ етіп жанып келген Сағат Әшімбаев бір мың тоғыз жүз жетпіс тоғызыншы жылы Б. Соқпақбаев шығармашылығы жайлы Жарасты жас керуен толғамында оның қатарластарының қазақ әдебиетіндегі орнын айқындай отырып төмендегіше пікір білдіреді, ізденіс дегенді әр сөзің мен жеке сөйлемдеріңді өзгерту емес форма іздеу оқиғаның орындалу техникасын жетілдіру. Композиция құрудың әдіс-тәсіліне көбірек көңіл бөлу характер шешімін жаңаша берудің жолдарын табу. психологиялық талдау мен логикалық мотивировканың жаңа түрлерін карастыру екенін есте ұстаған жөн. Оның әңгіме повестеріндегі авторлық ұстаным шығармаларының көркемдік идеялық ерекшеліктері кейіпкер әлемі. Баяндау тәсілі характер ашу портрет жасау пейзаж мәселесі қарастырылды деген болатынбыз.

Қазақ әдеби сынындағы танылуы мен бағалануы бағытында. Зерттеудегі өзіндік таным ұстанымдарды қоса отырмыз. Қарастырылған тақырып жөнінде мынадай тұжырымдар жасалады.

Қазақ баласын озған өскен өркениетке қарай жетелеу тарту. Оның шығармаларының осы жетекшілік қыры қазақ қоғамы қай кезеңде де сусап келген ағартушылық мұраттармен астасып жатыр, жазушы бала жанын ашудағы оның шартарапқа жүйткіген жүйрік көңілін жеткізудегі шынайы шеберлікке жинақы шымыр суретті тілмен төгілтіп жазу тәсілі, қаламгер шеберлігінің бір қыры құпия табиғат көрінісін бала көзімен жеткізу, табиғат аясындағы кішкентай адамдардың да өмір драмасы болатынына сендіру шеберлігін тізгіндеуі. Табиғатты жазушы көзі ұлттық таныммен аялайды. Қазақтың жанына жақын табиғи суреттер жасайды. Әлем әдебиетінде де, қазақ әдебиетінде де табиғатты тыншу, тамылжыған қалпында да, алай-дүлей ақборасын орап аласұрған күйде де, түрлі қалпында ашып, сөз суретін салған шебер аз емес. Қаламгердің солардың қатарынан көрінері сөзсіз, бала көзімен дүниені баққан жазушыға жазуда ұсақ-түйек дүние жоқ. Байқампаз бала танымының жетегінде жалт-жұлт еткен дүниенің барлығын бала көзімен қармап, ұстап қалуға тырысады, Б.Соқпақбаев әңгіме-повестерінде балалардың тілінде, өзара сөзінде авторлық баяндауда да бала танымына ыңғайлап отырған ықшам, тосын, қызық тіл бар, жазушы балалар әлемін барлауда дүниеге бала көзімен қарауда әлем әдебиетіндегі, қазақ әдебиетіндегі үздік үлгілерден бастау алды. Оның бір қыры – бала фантазиясына жасаған сәтті барлауы Қорыта айтқанда ол қазақ әдебиетіне белгілі бір кезеңдегі балалар өмірін бар шындық бар қызығымен бар мәселесімен әкеліп орнықтыру бақытына ие болған сирек дарынның бірі.

ҚОРЫТЫНДЫ

Б. Соқпақбаевтың шеберігі бала кейіпкерлерін көбіне білімпаз әуесқой барынша шынайы етіп көрсетуінде. Қайткенде қазақ баласы дамыған алға жылжыған мемлекеттермен иық тірестіретін ұрпақ болсын деген ізгі мұратында Ыбырайдың ағартушылық мұраттарымен үндестігі айқын көрініс тапқан.

Жазушы шығармаларында балалар өмірі сан қырынан, сан бояуда, қилы қалыпта алынып, бірін-бірі қайталамаған үздік туындылардың алтын өзегіне айналды.

Суреткер шеберлігін – ең алдымен, өз кейіпкерлерінің жан дүниесін табиғат сырымен егіз қатар танытатын тұстан табамыз. Табиғат пен адам арасындағы тұтастық сыры бұл шығармаларда эстетикалық әдеміліктің, сұлулықтың ең бір терең тамырларынан нәр алып жатады.

Жас адамның жан тазалығы ширығып шындықтың жолында қалуы оның өзі өмір сүріп отырған ортаның қоғамның игілігі үшін барын салып бағын сынауы жазушы концепциясы, сондай-ақ салауатты қоғамда жасау үшін белгілі бір кезең, белгілі бір тарихи дәуірдегі қазақ баласы қандай сапада болу керек дегенді көрсету соған қарай кейіпкерін де оқушысын да тарту жеткізу жазушы мұраты еді.

Әдебиетке балалар өмірінен алынған шығармаларымен келген Б.Соқпақбаевтың «Өлгендер қайтып келмейді» романында сол бала кейіпкерлері кейін есейген белгілі тұлғаға айналған азамат ретінде анық көреміз

Жалпы жазушының шеберлік сыры белгілі бір деңгейде көркемдік талғам таразысына тартылды, Соқпақбаевтың балалар әдебиетінің спецификасын мейлінше игеріп жазған қаламгер болғандығы нақтылы талдау саралау негізінде айқындала түсті, ол ең әуелі жазушы шығармаларының өзі, оларға үңіле түскен адам Б. Соқпақбаевтың қаламына ғана тән шеберлік. Ол өмірді көркем дүниеге көшірудегі өзіндік ізденіс машық тапқан қаламгер.

ПАЙДАЛАНЫЛҒАН ӘДЕБИЕТТЕР ТІЗІМІ

1. Әлімбаев М. Толқыннан толқын туады: Зерттеулер, эссе, естеліктер.
2. Мұратбеков С. Шығармалар жинағы. Т. 2, 2006. - 240 б.
3. Мырза-Әли Қ. Алмас жерде қалмас. – Алматы: Өлке, [2004](https://kk.wikipedia.org/wiki/2004). - 198 б.
4. Қабдолов 3. Жебе. – Алматы: Жазушы, 1977. - 380 б.
5. Добролюбов Н.А. Әдебиет туралы сын мақалалар. – Алматы, 1955. - 180 б.
6. Бөпежанова Ә. Дүние – бала көзімен // Қазақ әдебиеті. 1983. № 8.
7. Жүсіп Қ. Сұхбат // Жас Алаш. - 2001. № 28.
8. Нұрқатов А. Шығармалары. – Алматы, 2013. Т. 1. - 384 б.
9. Әшімбаев С. Парасатқа құштарлық. – Алматы: Жазушы, 1985. - 248 б.
10. Галанов Б.Е. Живопись словами. – М.: Сов. писатель, 1970. - 317 с.
11. Соқпақбаев Б. Бақыт жолы. Жазушы, 1952. - 198 б.
12. Әуезов М. Шығармалар жинағы. – Алматы: Жазушы, 1979. – Т. 1. - 454 б.
13. Асылбекұлы С. Қазіргі қазақ повесіндегі заман шындығы (70-80 ж.): Филол.ғыл.канд. дис. – Алматы, 1997. - 145 б.
14. Сыдықов Т. Мұрат пен міндет. – Алматы: Жазушы, 1987. - 316 б.
15. Соқпақбаев Б. Балалық шаққа саяхат. Жазушы, 1975. - 230 б.
16. Соқпақбаев Б. Менің атым - Қожа. Жазушы, 1975. - 254 б.
17. Балалар жазушысы // Қазақ әдебиеті. 1981. № 22.
18. Майтанов Б. Қазақ романы және психологиялық талдау. – Алматы:

Санат, 1996. - 333 б.